Sundvolden Grand Prix

Sundvolden Grand Prix, tidligere Grand Prix Norefjell (2011–2012) og Hadeland Grand Prix (2013–2015), er et sykkelritt som siden 2011 arrangeres sammen med Ringerike Grand Prix (RGP) av Ringerike Sykkelklubb. Det hadde opprinnelig start på Hønefoss og målgang på Norefjell, men ble i 2013 flyttet til Hadeland med start og målgang forskjellige steder, og har siden 2016 hatt start ved Sundvolden Hotel med løype rundt Tyrifjorden og målgang ved Kleivstua på toppen av Krokkleiva. Rittet er siden 2013 klassifisert som kategori 1.2 av Det internasjonale sykkelforbundet (UCI) og er en del av Europatouren i landeveissykling.

 Historie 
I forbindelse med at RGP overlot sin status som UCI-ranket etapperitt til Tour of Norway i 2011 og gjenoppstod som et endagsritt, ble Grand Prix Norefjell startet som et tilsvarende søsterritt, men med en skikkelig klatring opp til Norefjellstua som avslutning. Rittet hadde også en turrittklasse. Det var kun det første året at rittet endte på Norefjell som planlagt, for i 2012 ble det opprinnelige rittet avlyst på grunn av fare for snøvær og et erstatningsritt for eliteklassen ble arrangert med start og målgang i Hønefoss og gikk rundt Tyrifjorden. Erstatningsrittet ble gitt navnet «Tyrifjorden rundt» etter det historiske rittet med samme navn.

I 2013 fikk rittet UCI-klassifisering 1.2 og endret navn til Hadeland Grand Prix, med Hadeland som område for løypene, men første året var fortsatt start og målgang på Hønefoss. I 2014 hadde rittet start i Brandbu og avslutning opp Lynnebakka i Gran, mens det i 2015 hadde både start og målgang på Jaren. I 2016 endret rittet igjen navn, til Sundvolden Grand Prix, og har siden da hatt start ved Sundvolden Hotel på Sundvollen, går en runde rundt Tyrifjorden og avslutter med en klatring opp Krokkleiva.

 Vinnere 

 Referanser 

 Eksterne lenker 

 Resultater fra alle år – FirstCycling.com